CELEX: 32020R1009
Language: bg
Date: 2020-07-10 00:00:00
Title: Регламент за изпълнение (ЕС) 2020/1009 на Комисията от 10 юли 2020 година за изменение на регламенти за изпълнение (ЕС) № 808/2014 и (ЕС) № 809/2014 във връзка с някои мерки за справяне с кризата, предизвикана от пандемията от COVID-19

13.7.2020   
               
               
                  BG
               
               
                  Официален вестник на Европейския съюз
               
               
                  L 224/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1009 НА КОМИСИЯТА
         от 10 юли 2020 година
         за изменение на регламенти за изпълнение (ЕС) № 808/2014 и (ЕС) № 809/2014 във връзка с някои мерки за справяне с кризата, предизвикана от пандемията от COVID-19
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (1), и по-специално член 8, параграф 3, член 12, член 67 и член 75, параграф 5 от него,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 62, параграф 2 от него,
         като има предвид, че:
         
                     (1)
                  
                  
                     В член 4, параграф 2 от Регламент за изпълнение (ЕС) № 808/2014 на Комисията (3) се определя максималният брой на измененията на програмите за развитие на селските райони, които държавите членки могат да представят на Комисията. За да могат държавите членки да разполагат с по-голяма гъвкавост при използването на програмите за развитие на селските райони в отговор на кризата, предизвикана от пандемията от COVID-19 („кризата с COVID-19“), максималният брой на измененията, упоменат в посочения член, следва да не се прилага за предложенията за изменение на програми за развитие на селските райони, които са направени в отговор на кризата с COVID-19 и включват и несвързани с нея елементи, при условие че тези предложения са представени на Комисията до 30 юни 2021 г.
                  
               
                     (2)
                  
                  
                     Използването на подпомагане от ЕЗФРСР за операции за смекчаване на въздействието от кризата с COVID-19 и действия по възстановяване може да означава, че е възможно други цели на програмите за развитие на селските райони да не бъдат изпълнени според заплануваното. Поради тази причина това подпомагане следва да се проследява на равнището на Съюза, за да може да се обясни и обоснове използването на финансиране от ЕЗФРСР за посочените предназначения.
                  
               
                     (3)
                  
                  
                     В Регламент за изпълнение (ЕС) № 808/2014 се определят правила за прилагането на Регламент (ЕС) № 1305/2013. С Регламент (ЕС) 2020/872 на Европейския парламент и на Съвета (4) Регламент (ЕС) № 1305/2013 беше изменен, като в нов член 39б беше въведена мярка за извънредно временно подпомагане на земеделските стопани и МСП, които са особено засегнати от кризата с COVID-19. Ето защо правилата за прилагането на Регламент (ЕС) № 1305/2013 следва да бъдат изменени, за да може за новата мярка да се определят код на мярката и подходящ показател за изпълнението.
                  
               
                     (4)
                  
                  
                     Регламент за изпълнение (ЕС) № 809/2014 на Комисията за определяне на правила за прилагането на Регламент (ЕС) № 1306/2013 по отношение на интегрираната система за администриране и контрол, мерките за развитие на селските райони и кръстосаното съответствие (5) също следва да бъде изменен, за да може новата мярка за извънредно временно подпомагане за земеделските стопани и МСП, които са особено засегнати от кризата с COVID-19, да се включи в съответните разпоредби на дял IV, които се прилагат по отношение на несвързаните с площ и с животни мерки за развитие на селските райони.
                  
               
                     (5)
                  
                  
                     Поради това регламенти за изпълнение (ЕС) № 808/2014 и (ЕС) № 809/2014 следва да бъдат съответно изменени.
                  
               
                     (6)
                  
                  
                     Като се има предвид спешността на ситуацията във връзка с кризата с COVID-19, настоящият регламент следва да влезе в сила в деня на публикуването му в Официален вестник на Европейския съюз.
                     
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета за развитие на селските райони,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент за изпълнение (ЕС) № 808/2014
            Регламент за изпълнение (ЕС) № 808/2014 се изменя, както следва:
            
                        (1)
                     
                     
                        в член 4, параграф 2, трета алинея буква а) се заменя със следното:
                        
                                    „а)
                                 
                                 
                                    в случай че е необходимо да бъдат предприети извънредни мерки вследствие на природни бедствия, катастрофични събития или неблагоприятни климатични явления, официално признати от компетентния национален публичен орган, или вследствие на съществена и внезапна промяна в социално-икономическите условия на държавата членка или региона, включително съществени и внезапни демографски промени в резултат на миграция или приемане на бежанци. Когато изменение на програмата за развитие на селските райони, направено в отговор на кризата с COVID-19, е съчетано с изменения, които не са свързани с тази криза, настоящата алинея се прилага за всички съчетани изменения, при условие че предложението за изменение на програмата за развитие на селските райони е представено на Комисията до 30 юни 2021 г.;“;
                                 
                              
                  
                        (2)
                     
                     
                        в член 14 параграф 4 се заменя със следното:
                        
                           „4.   За видовете операции, при които е определен потенциален финансов принос към областите с поставен акцент, посочени в член 5, първа алинея, точка 2, буква а), член 5, първа алинея, точка 5, букви а)—г) и член 5, първа алинея, точка 6, буква а) от Регламент (ЕС) № 1305/2013, за видовете операции, при които е определен потенциален финансов принос към интеграцията на граждани на трети държави, и за видовете операции за смекчаване на въздействието от кризата с COVID-19 и действия по възстановяване електронният запис на операциите, посочени в член 70 от Регламент (ЕС) № 1305/2013, включва флаг или флагове, за да се обозначат случаите, в които операцията съдържа компонент, имащ финансов принос към една или повече от тези области с поставен акцент или тези цели.“;
                        
                     
                  
                        (3)
                     
                     
                        приложение I се изменя съгласно приложение I към настоящия регламент;
                     
                  
                        (4)
                     
                     
                        приложение IV се изменя съгласно приложение II към настоящия регламент;
                     
                  
                        (5)
                     
                     
                        приложение VII се изменя съгласно приложение III към настоящия регламент.
                     
                  
         
            Член 2
            Изменение на Регламент за изпълнение (ЕС) № 809/2014
            Член 46 от Регламент за изпълнение (ЕС) № 809/2014 се заменя със следното:
            
               
                  „Член 46
                  Обхват
                  Настоящият дял се прилага за публични разходи във връзка с мерките, предвидени в членове 14—20, член 21, параграф 1 с изключение на годишната премия съгласно букви а) и б), член 27, член 28, параграф 9, член 35, член 36, член 39б и член 51, параграф 2 от Регламент (ЕС) № 1305/2013, в член 35, параграф 1 от Регламент (ЕС) № 1303/2013 и в член 20, член 36, буква а), подточка vi), член 36, буква б), подточки ii), vi) и vii), член 36, буква б), подточки i) и iii) по отношение на разходите за установяване, и членове 52 и 63 от Регламент (ЕО) № 1698/2005.“
               
            
         
         
            Член 3
            Влизане в сила
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 487.
         
            (2)  ОВ L 347, 20.12.2013 г., стр. 549.
         
            (3)  Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227, 31.7.2014 г., стр. 18).
         
            (4)  Регламент (ЕС) 2020/872 на Европейския парламент и на Съвета от 24 юни 2020 г. за изменение на Регламент (ЕС) № 1305/2013 във връзка със специална мярка за предоставяне на извънредно временно подпомагане от Европейския земеделски фонд за развитие на селските райони (ЕЗФРСР) в отговор на избухването на COVID-19 (ОВ L 204, 26.6.2020 г., стр. 1).
         
            (5)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).
      
      
         
            ПРИЛОЖЕНИЕ I
            В таблицата в част 5 от приложение I към Регламент (ЕС) № 808/2014 се добавя следният ред:
            
               
                           „Член 39б от Регламент (ЕС) № 1305/2013
                        
                        
                           Извънредно временно подпомагане за земеделските стопани и МСП, които са особено засегнати от кризата с COVID-19
                        
                        
                           
                              21
                           
                        
                        
                           извънредно временно подпомагане за земеделските стопани и МСП, които са особено засегнати от кризата с COVID-19
                        
                        
                           21“
                        
                     
         
      
      
         
            ПРИЛОЖЕНИЕ II
            В таблицата в точка 3 от приложение IV към Регламент (ЕС) № 808/2014 редът относно показателя за изпълнението О.4 се заменя със следното:
            
               
                           „O.4
                        
                        
                           
                              Брой на стопанствата/бенефициерите, получаващи подкрепа
                           
                        
                        
                           3 (член 16), 4.1 (член 17), 5 (член 18), 6 (член 19), 8.1 — 8.4 (член 21), 11 (член 29), 12 (член 30), 13 (член 31), 14 (член 33), 17.1 (член 36), 21 (член 39б) (Регламент (ЕС) № 1305/2013)“
                        
                     
         
      
      
         
            ПРИЛОЖЕНИЕ III
            В точка 1, буква б) от приложение VII към Регламент (ЕС) № 808/2014 вписването относно Таблица В се заменя със следното:
            
                        „—
                     
                     
                        Таблица В: Разбивка за съответните резултати и мерки по типове области, пол и/или възраст, по операции за операциите, имащи финансов принос към интеграцията на граждани на трети държави, и по операции и видове подпомагане за операциите за смекчаване на въздействието от кризата с COVID-19 и действия по възстановяване“